Jaan Reinhold

Jaan Reinhold (sündinud 13. jaanuaril 1970 Valgas) on Eesti diplomaat.

Ta on lõpetanud Tartu Ülikooli filosoofiateaduskonna ajaloo erialal ja on korporatsiooni Revelia vilistlaskogu liige. Enne välisteenistusega liitumist tegi Reinhold ajakirjanikuna kaastööd raadiojaamale Vaba Euroopa.Eesti suursaadik Araabia Ühendemiraatides andis üle volikirja. Eesti saatkond – Abu Dhabi, 2. september 2019.

2006–2010 oli ta asejuht Vilniuse suursaatkonnas, seejärel välisministeeriumi välismajanduse ja arengukoostöö osakonna äridiplomaatia ja analüüsi büroo direktor.

2011–2014 töötas Reinhold peakonsulina Shanghais ning seejärel kuni 2017. aastani erakorralise ja täievolilise suursaadikuna Kasahstanis, Kõrgõzstanis, Tadžikistanis ja Türkmenistanis"Nazarbajev Eesti suursaadikule: olukord Ukrainas tekitab muret" ERR, 13. august 2014 ning 2017–2019 välisministeeriumi idapartnerluse erivolitustega diplomaatiline esindajana ja sihtasutuse Eesti Idapartnerluse Keskus direktorina.Eesti alaline esindaja IRENA juures Jaan Reinhold andis üle volikirja

Aastatel 2019–2024 oli Reinhold erakorraline ja täievoliline suursaadik Araabia Ühendemiraatides, Kuveidis, Bahreinis, Saudi Araabias ja Kataris, resideerimisega Abu Dhabis. 2023–2024 oli ta ühtlasi alaline esindaja Rahvusvahelise Taastuvenergia Agentuuri juures.

President Alar Karise otsusega 26. märtsist 2024 nimetati Jaan Reinhold Eesti erakorraliseks ja täievoliliseks suursaadikuks Austraalias. 7. augustil 2024 esitas ta volikirja Austraalia kindralkuberner Sam Mostynile. Canberras resideerides on Reinhold suursaadik ka Uus-Meremaal, Fidžis, Samoas, Tongas ja Vanuatus. Uus-Meremaa kindralkubernerile Cindy Kirole esitas ta Wellingtonis volikirja 9. oktoobril 2024.

 Tunnustus 
 2013 Eesti Kaubandus-Tööstuskoja III klassi aumärk
 2024 Valgetähe IV klassi teenetemärk362. Riiklike autasude andmine
 2025 Eesti Kaubandus-Tööstuskoja II klassi aumärk

 Viited 

 Välislingid 
 Ainar Ruussaar. Jaan Reinhold: idapartnerlus on EL-i naabruspoliitika suurim edulugu Postimees, 9. veebruar 2019
 "Jaan Reinhold: kuus riiki, mis vajavad meie tähelepanu" Postimees, 26. oktoober 2017
 https://news.postimees.ee/7429552/ambassador-saudis-interested-in-what-the-estonian-defense-industry-has-to-offer
 "Kahe vahel" Kuku raadio, 21. juuli 2023

Kategooria:Eesti suursaadikud
Kategooria:Tartu Ülikooli filosoofiateaduskonna vilistlased
Kategooria:Korporatsioon Revelia liikmed
Kategooria:Valgetähe IV klassi teenetemärgi kavalerid
Kategooria:Sündinud 1970